tax
రూ.2లక్షలు పైబడితే 1% టిసిఎస్‌
న్యూఢిల్లీ: కేంద్ర బడ్జెట్‌లో పొందుపరి చిన అంశాలన్ని ఒక్కొక్కటిగా ఏప్రిల్‌ ఒకటవ తేదీ నుంచి అమలులోకి వస్తున్నాయి. జ్యుయెలరీ ఆభర ణాలు ఒకటిశాతం పన్ను వసూళ్లు తప్పదని స్పష్టం అయింది. రెండులక్షల రూపాయలుకుపైబడి ఆభరణాలు కొనుగోలుచేస్తే ఒకటిశాతం పన్ను విధిస్తారు. ప్రస్తుతం ఐదులక్షలవరకూ ఉన్న ఈపరిమితి ఇకపై రెండులక్షలకు మాత్రమే అమలవుతుంది. 2017లో పార్లమెంటులో ఆర్థికబిల్లు పాస్‌ అయితే ఆభర ణాలు కూడా సాధారణ ఉత్పత్తులతో సమానంగానే పరిగణిస్తారు. దీనివల్ల ఒకటిశాతం టిసిఎస్‌(మూల వనరులవద్దనే పన్నుసేకరణ) జరుగుతుంది.
ఇప్పటి వరకూ ఐదులక్షలకుపైబడిన కొనుగోళ్లపైనే టిసిఎస్‌ను ఒకటిశాతం వసూలుచేసేవారు. అయితే 2017-18 కేంద్రబడ్జెట్‌లో రెండులక్షల రూపాయ లకు పైబడిన బంగారం కొనుగోళ్లపైనే ఒకటిశాతం పన్ను విధించాలని ప్రతిపాదించారు నల్లధనం మార్పిడిని కట్టడిచేసేందుకు ఎక్కువగా లావాదేవీలు పసిడి కొనుగోళ్లపైనే ఉంటాయని కేంద్రం అధికా రులు కూడా భావిస్తున్నారు. అందువల్ల ప్రస్తుతం ఉన్న పరిమితి ఐదులక్షలను కిందికి దించే లక్ష్యంతో పార్లమెంటు కూడా వీటిని ఆమోదించింది. ఆదా యపు పన్ను చట్టం రెండులక్షల పరిధికి పన్ను వసూలు చేయాలనినిర్ణయించింది. బంగారం ఆభర ణాలను కూడా సాధారణ వస్తువులు ఉత్పత్తులతో సమానంగానే పరిగణిస్తున్నందున వీటికి కూడా టిసిఎస్‌ వర్తింపచేయాలని నిర్ణయించింది. 2012 జూలై ఒకటవ తేదీనుంచి ఐదులక్షలపరిమిదికి మించితే ఒకటిశాతం టిసిఎస్‌ను వసూలుచేస్తున్న ఆదా యపు పన్నుశాఖ తాజాగా రెండులక్షలకు కుదించడంపై సర్వత్రా ఆందోళన వ్యక్తం అవుతోంది. ఇప్పటికే పసిడికొనుగోళ్లకు విధిగా పాన్‌ నెంబరు వేయా లన్న నిబంధనతో కొనుగోళ్లు కూడా మందగించాయి. ఆర్థికబిల్లులో ప్రస్తుతం ఉన్న నిబంధనను తొలగించాలని చూస్తున్నట్లు తెలిపారు.
ప్రస్తుతం నగదు పంపిణీపై ఉన్న ఆంక్షల కారణంగా వీటిని తొలగించాలని అంచనా. ఆస్థానం లోనే రెండులక్షలకు ప్రవేశపెడితే ఎక్కువ మందిని పన్ను చట్రంలోకి తీసుకు రావచ్చన్న నిర్ణయంగా ఉంది. 1961 ఆదాయపు పన్ను చట్టం సెక్షన్‌ 206సి ప్రకారం బులియన్‌ కొనుగోళ్లలో రెండులక్షలు దాటితే ఒకటిశాతం, ఐదులక్షలు దాటితే ఆభరణాలపైన ఒకటిశాతం టిసిఎస్‌ రూపంలో వసూలు చేయాలి. అదేసెక్షన్‌లో బులియన్‌,ఆభరణాలు కాకుండా ఏదికొనుగోలుచేసినా రెండులక్షలకుపైబడితే 1శాతం టిసిఎస్‌ చెల్లించాల్సిందేనని స్పష్టంచేస్తోంది. ఆర్థికబిల్లు లో చేసిన ఈ సవరణల కారణంగా ఈ పరిమితి రెండు లక్షలకు మారుతోంది. అయితే ఈ ఆంక్షలు ప్రభుత్వం, బ్యాంకింగ్‌ కంపెనీ, పోస్టాఫీస్‌ సేవింగ్స్‌ బ్యాంకు లేదా సహకార బ్యాంకులకువర్తించవు. అయితే ఈ సవరణ ల్లోనే 206సి సెక్షన్‌లో పొందుపరిచిన ఐదులక్షలకుపైబడిన ఆభరణాల కొను గోలుపై ఒకటిశాతం సెస్‌ అన్న అంశాన్ని తొలగించాలని నిర్ణయించారు. ఈ సవరణల వల్ల ఇకపై ఏప్రిల్‌ ఒకటవ తేదీనుంచి రెండులక్షలకుపైబడిన పసిడి కొను గోళ్లు, ఆభరణాల కొనుగోళ్లపై ఒకటిశాతం టిసిఎస్‌ తప్పదని స్పష్టం అవుతోంది.